stanford-oval/wikipedia huggingface dataset:
จักรพรรดิฮั่นเหวิน

สำหรับความหมายอื่น ดูที่ จักรพรรดิเหวิน
จักรพรรดิฮั่นเหวินขณะประทับพักพระอิริยาบถ
จักรพรรดิเหวินแห่งราชวงศ์ฮั่น (202 ปีก่อนคริสตกาล – 6 กรกฎาคม 157 ปีก่อนคริสตกาล) มีพระนามเดิมว่าหลิวเหิง เป็นพระราชโอรสพระองค์ที่ 5 ในจักรพรรดิฮั่นไท่จู่ และพระสนมโปซึ่งภายหลังเมื่อทรงครองราชย์แล้วทรงสถาปนาพระราชมารดาเป็นโปไทเฮา ทรงขึ้นครองราชย์เมื่อ 180 ปีก่อนคริสตกาล เมื่อพระชนม์ได้ 22 พรรษา มีพระนามว่าจักรพรรดิฮั่นเหวิน
พระราชภารกิจแรกของพระองค์ คือการกวาดล้างพวกสกุลลฺหวี่ของลฺหวี่ไทเฮาที่ครองอำนาจมานาน 8 ปีหลังการสวรรคตของจักรพรรดิฮั่นฮุ่ย พระเชษฐาจนหมดสิ้น เพราะลฺหวี่ไทเฮาสวรรคตลงในปีที่ครองราชย์ในรัชกาล โปรดให้ลดภาษีทั้งภาษีที่ดินและเงินได้ และเมื่อ 165 ปีก่อนคริสตกาล โปรดให้มีการตรวจคัดเลือกทหารใหม่ พระองค์สวรรคตเมื่อ 157 ปีก่อนคริสตกาล เจ้าชายรัชทายาทหลิวฉีจึงขึ้นครองราชย์เป็นจักรพรรดิฮั่นจิง
โลกคู่ขนานกับตำนานวีรบุรุษที่ถูกลืม

ซีรีส์ไลต์โนเวลของญี่ปุ่น
| --- | --- |
โลกคู่ขนานกับตำนานวีรบุรุษที่ถูกลืม
なぜ僕の世界を誰も覚えていないのか？ (Naze Boku no Sekai wo Dare mo Oboeteinainoka?)
แนว: จินตนิมิต
ไลต์โนเวล
เขียนโดย: เค ซาซาเนะ
วาดภาพโดย: neco
สำนักพิมพ์: เมเดีย แฟกทอรี
สำนักพิมพ์ภาคภาษาไทย: ฟีนิกซ์
ในเครือ: เอ็มเอฟ บุนโกะ เจ
กลุ่มเป้าหมาย: ชาย
วางจำหน่ายตั้งแต่: 25 กรกฎาคม พ.ศ.​ 2560 – 25 สิงหาคม พ.ศ.​ 2563
จำนวนเล่ม:  9  6
มังงะ
เขียนโดย: เค ซาซาเนะ
วาดภาพโดย: Arikan
สำนักพิมพ์: เมเดีย แฟกทอรี
นิตยสาร: Monthly Comic Alive
กลุ่มเป้าหมาย: เซเน็ง
วางจำหน่ายตั้งแต่: 27 กุมภาพันธ์ พ.ศ.​ 2561 – ปัจจุบัน
จำนวนเล่ม: 11
อนิเมะโทรทัศน์
กำกับโดย: ทัตสึมะ มินามิคาวะ
เขียนบทโดย: ซาโตรุ ซูกิซาวะ
ดนตรีโดย: อากิโยชิ ยาสุดะ
สตูดิโอ: โปรเจกต์นัมเบอร์ไนน์
ถือสิทธิ์โดย: เมเดียลิงก์
เครือข่าย: โตเกียวเอ็มเอกซ์, บีเอส อาซาฮี, คันไซทีวี
เครือข่ายภาษาไทย: Ani-One Thailand, Ani-One Asia
ฉาย:  13 กรกฎาคม พ.ศ. 2567  –  28 กันยายน พ.ศ. 2567
ตอน: 12 (รายชื่อตอน)
โลกคู่ขนานกับตำนานวีรบุรุษที่ถูกลืม (ญี่ปุ่น: なぜ僕の世界を誰も覚えていないのか？, โรมาจิ: Naze Boku no Sekai wo Dare mo Oboeteinainoka?) เป็นซีรีส์ไลต์โนเวลญี่ปุ่นที่เขียนโดยเค ซาซาเนะ วาดภาพประกอบโดย neco ได้รับการตีพิมพ์โดยสำนักพิมพ์เอ็มเอฟ บุนโกะ เจของเมเดียแฟกทอรี ตั้งแต่เดือนกรกฎาคม​ ​พ.ศ. 2560 จนถึงเดือนสิงหาคม​ พ.ศ. 2563 ได้รับการแปลเป็นภาษาไทยโดยสำนักพิมพ์ฟินิกซ์ มังงะฉบับดัดแปลงวาดภาพประกอบโดย Arikan เริ่มตีพิมพ์ในนิตยสารมังงะ Monthly Comic Alive ของเมเดียแฟกทอรี เมื่อเดือนกุมภาพันธ์​ พ.ศ. 2561 ซีรีส์อนิเมะทางโทรทัศน์ที่ดัดแปลงโดยสตูดิโอ​โปรเจกต์นัมเบอร์ไนน์ เริ่มออกอากาศตั้งแต่เดือนกรกฎาคมถึงเดือน​กันยายน พ.ศ. 2567
สื่อ > ไลต์โนเวล

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 กรกฎาคม พ.ศ. 2560 | 978-4-04-069351-4 | 18 กรกฎาคม พ.ศ. 2562 | 978-616-464-183-9 |
| 2 |  25 ตุลาคม พ.ศ. 2560 | 978-4-04-069509-9 | 30 ตุลาคม พ.ศ. 2562 | 978-616-464-228-7 |
| 3 |  24 กุมภาพันธ์ พ.ศ. 2561 | 978-4-04-069739-0 | 14 มกราคม พ.ศ. 2563 | 978-616-464-266-9 |
| 4 |  25 มิถุนายน พ.ศ. 2561 | 978-4-04-069955-4 | 25 สิงหาคม พ.ศ. 2563 | 978-616-464-328-4 |
| 5 |  25 ตุลาคม พ.ศ. 2561 | 978-4-04-065239-9 | 11 กุมภาพันธ์ พ.ศ. 2565 | 978-616-464-465-6 |
| 6 |  25 กุมภาพันธ์ พ.ศ. 2562 | 978-4-04-065530-7 | 7 มีนาคม พ.ศ. 2565 | 978-616-464-698-8 |
| 7 |  25 สิงหาคม พ.ศ. 2562 | 978-4-04-065799-8 | — | — |
| 8 |  25 กุมภาพันธ์ พ.ศ. 2563 | 978-4-04-064446-2 | — | — |
| 9 |  25 สิงหาคม พ.ศ. 2563 | 978-4-04-064876-7 | — | — |
สื่อ > มังงะ

มังงะที่ดัดแปลงโดย Arikan เริ่มตีพิมพ์ในนิตยสารมังงะ Monthly Comic Alive ของ Media Factory เมื่อวันที่ 27 กุมภาพันธ์ พ.ศ. 2561 มีการรวบรวมตีพิมพ์เป็นจำนวน 12 เล่ม ณ เดือนกันยายน พ.ศ. 2567
| # | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- |
| 1 |  23 มิถุนายน พ.ศ. 2561 | 978-4-04-069991-2 |
| 2 |  21 พฤศจิกายน พ.ศ. 2561 | 978-4-04-065324-2 |
| 3 |  23 พฤษภาคม พ.ศ. 2562 | 978-4-04-065657-1 |
| 4 |  22 พฤศจิกายน พ.ศ. 2562 | 978-4-04-064090-7 |
| 5 |  23 มีนาคม พ.ศ. 2563 | 978-4-04-064527-8 |
| 6 |  23 ตุลาคม พ.ศ. 2563 | 978-4-04-064889-7 |
| 7 |  23 เมษายน พ.ศ. 2564 | 978-4-04-680406-8 |
| 8 |  21 ตุลาคม พ.ศ. 2564 | 978-4-04-680797-7 |
| 9 |  21 กุมภาพันธ์ พ.ศ. 2566 | 978-4-04-681314-5 |
| 10 |  22 กันยายน พ.ศ. 2566 | 978-4-04-682746-3 |
| 11 |  23 เมษายน พ.ศ. 2567 | 978-4-04-683457-7 |
| 12 |  21 กันยายน พ.ศ. 2567 | 978-4-04-684101-8 |
สื่อ > อนิเมะ

ในวันที่ 23 กรกฎาคม พ.ศ. 2566 ระหว่างงาน MF Bunko J Summer School Festival 2023 ได้มีการประกาศสร้างอนิเมะซีรีส์โทรทัศน์ ผลิตโดยสตูดิโอโปรเจกต์นัมเบอร์ไนน์ และกำกับโดยทัตสึมะ มินามิคาวะ เขียนบทโดยซาโตรุ ซูกิซาวะ และตัวละครที่ออกแบบโดยฮิโรมิ คาโตะ ซีรีส์นี้เริ่มออกอากาศตั้งแต่วันที่ 13 กรกฎาคมจนถึง​ 28​ กันยายน​ พ.ศ. 2567 ทางช่องโตเกียวเอ็มเอกซ์และเครือข่ายอื่น ๆ เพลงเปิดคือ "เซไค รินเนะ" (セカイ輪廻, Sekai Rinne, แปลว่า การกลับชาติมาเกิดของโลก) ร้องโดย Unlucky Morpheus ในขณะที่เพลงปิดมีหลายเพลงมีดังต่อไปนี้ เพลงแรกคือ "โทกิเรไนเดะ" (とぎれないで, Togirenaide, แปลว่า อย่างต่อเนื่อง) ร้องโดย Susu เพลงที่สองคือ "Ai, Amnesia" (アイ、アムネジア, แปลว่า รัก, ความจำเสื่อม) ร้องโดย Urbangarde, และเพลงที่สามคือ "Umbra" ร้องโดย Elfensjón เมเดียลิงก์ได้รับลิขสิทธิ์ซีรีส์นี้ในเอเชียตะวันออก เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) สำหรับการสตรีมบนช่องยูทูบ Ani-One Asia
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันฉายเดิม  |
| --- | --- | --- | --- | --- | --- |
| 1 | "ชายหนุ่มผู้ถูกโลกลืม" ถอดเสียง: "Sekai kara wasure rareta shōnen" (ญี่ปุ่น: 世界から忘れられた少年) | โปรเจกต์นัมเบอร์ไนน์ | ซาโตรุ ซูกิซาวะ | ทัตสึมะ มินามิคาวะ | 13 กรกฎาคม 2567 (2567-07-13) |
| 2 | "รินเนะ" ถอดเสียง: "Rinne" (ญี่ปุ่น: リンネ) | อาซาฮิ โยชิมูระ | ซาโตรุ ซูกิซาวะ | สึโตมุ มิยาซาวะ | 20 กรกฎาคม 2567 (2567-07-20) |
| 3 | "วีรบุรุษของปีศาจ" ถอดเสียง: "Akuma no eiyū" (ญี่ปุ่น: 悪魔の英雄) | โคซุเกะ ชิโมโทริ | ซาโตรุ ซูกิซาวะ | สึโตมุ มิยาซาวะ | 27 กรกฎาคม 2567 (2567-07-27) |
| 4 | "และแล้วโลกก็ถูกบันทึก" ถอดเสียง: "Soshite Sekai o Kioku Suru" (ญี่ปุ่น: そして世界を記憶する) | โปรเจกต์นัมเบอร์ไนน์ | ซาโตรุ ซูกิซาว่า | ชินจิ อิทาดากิ | 3 สิงหาคม 2567 (2567-08-03) |
| 5 | "สู่จุดสิ้นสุดของโลก" ถอดเสียง: "Sekai no Azuma e" (ญี่ปุ่น: 世界の東へ) | TBD | TBD | TBA | 10 สิงหาคม 2567 (2567-08-10) |
| 6 | "ป่าเอลฟ์" ถอดเสียง: "Erufu no mori" (ญี่ปุ่น: エルフの森) | TBD | TBD | TBA | 17 สิงหาคม 2567 (2567-08-17) |
| 7 | "เทวทูตไร้หัวใจ" ถอดเสียง: "Kokoro nai Tenshi" (ญี่ปุ่น: 心無い天使) | TBD | TBD | TBA | 24 สิงหาคม 2567 (2567-08-24) |
| 8 | "ขุมนรกบนสรวงสวรรค์" ถอดเสียง: "Tenkai no Rengoku" (ญี่ปุ่น: 天界の煉獄) | TBD | TBD | TBA | 31 สิงหาคม 2567 (2567-08-31) |
| 9 | "ศูนย์กลางของโลก" ถอดเสียง: "Sekai no chūshin" (ญี่ปุ่น: 世界の中心) | TBD | TBD | TBA | 7 กันยายน 2567 (2567-09-07) |
| 10 | "ผู้พยากรณ์แห่งโลกนี้" ถอดเสียง: "Kono Sekai no Yogen-sha" (ญี่ปุ่น: この世界の預言者) | TBD | TBD | TBA | 14 กันยายน 2567 (2567-09-14) |
| 11 | "สถานที่ที่โชคชะตาหลับใหล" ถอดเสียง: "Unmei no Nemuru Tokoro" (ญี่ปุ่น: 運命の眠るところ) | TBD | TBD | TBA | 21 กันยายน 2567 (2567-09-21) |
| 12 | "สิ่งที่ทำให้วัฏจักร​โลกที่หมุนอย่างไม่สิ้นสุดแตกสลาย" ถอดเสียง: "Sekai no mugen junkan o uchikudaku mono" (ญี่ปุ่น: 無限にまわる世界輪廻を砕くもの) | TBD | TBD | TBA | 28 กันยายน 2567 (2567-09-28) |
ดูเพิ่ม

เกมอัจฉริยะ คนปะทะเทพ ไลต์โนเวลอีกชุดหนึ่งโดยผู้เขียนคนเดียวกัน
ศึกสุดท้ายของเธอกับผมคือจุดเริ่มต้นของโลกใบใหม่ ไลต์โนเวลอีกชุดหนึ่งโดยผู้เขียนคนเดียวกัน
แหล่งข้อมูลอื่น

เว็บไซต์อย่างเป็นทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของไลต์โนเวล (ในภาษาไทย)
เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
โลกคู่ขนานกับตำนานวีรบุรุษที่ถูกลืม (นิยาย) ที่เครือข่ายข่าวอนิเมะ
| ด ค กโปรเจกต์นัมเบอร์ไนน์ |
| --- | --- |
ซีรีส์โทรทัศน์:  บาสใสวัยซน! (2554)  บาสใสวัยซน! SS (2556)  พักนี้น้องสาวของพี่ดูแปลกไป (2557)  โมโมทาโร่ฉบับโมเอะ (2557)  โชโจตาชิ วา โคอุยะ โว มิซาซึ (2559)  ถามหน่อยครับ คิดว่าเจ้าสาวผมในเกมออนไลน์เป็นผู้หญิงจริงรึเปล่า? (2559)  Kenka Bancho Otome: Girl Beats Boys (2560)  Chronos Ruler (2560)  Angel's 3Piece! (2560)  สอนหมากหนูที คุณพี่จ้าวมังกร! (2561)  ร้อยดวงใจเจ้าชายนิทรา (2561)  Pastel Memories (2562)  มิโกะนักดาบ (2562)  เจ็ดเทพ ม.ปลายกับการใช้ชีวิตสบาย ๆ ในต่างโลก! (2562)  ก็บอกว่าขอแค่ค่าเฉลี่ยไงล่ะคะ! (2562)  White Cat Project: Zero Chronicle (2563)  Super HxEros (2563)  เกมพลิกโฉมนายกระจอก (2564)  โกนหนวดไปทำงานแล้วกลับบ้านมาพบเธอ (2564)  คุณพนักงานคะ รับน้องผีไปช่วยเยียวยาไหมคะ (2565)  รักเรานั้นไว้หลังครองโลก (2565)  เอาแล้วไง ยัยแฟนเก่าดันเป็นลูกสาวแม่ใหม่ (2565)  ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว (2566)  รุ่นพี่ตัวน้อยดูท่าจะตกหลุมรัก (2566)  องครักษ์พิทักษ์หวานใจ (2566)  สารพันปัญหาวุ่นวาย ของยัยแวมไพร์ขี้จุ๊ (2566)  ถ้ามีเธออยู่ เป็นหมูก็ไม่เลวนะครับ (2566)  เกมพลิกโฉมนายกระจอก สเตจที่ 2 (2567)  รุ่นพี่สุดสวยคนนี้เป็นผู้ชาย (2567)  โลกคู่ขนานกับตำนานวีรบุรุษที่ถูกลืม (2567) 
ONAs:  Cute Executive Officer (2564)  Cute Executive Officer R (2566) 
OVAs:  Zettai Junpaku: Mahō Shōjo (2555)  บาสใสวัยซน!: Tomoka no Ichigo Sundae (2556)  พักนี้น้องสาวของพี่ดูแปลกไป (2557)  โชโจตาชิ วา โคอุยะ โว มิซาซึ (2559)  Katana Maidens – Tomoshibi (2563)  เกมพลิกโฉมนายกระจอก (2564) 
 หมวดหมู่
ซารุโทบิ ซาสึเกะ

ซารุโทบิ ซาสึเกะ (ญี่ปุ่น: 猿飛佐助; โรมาจิ: Sarutobi Sasuke) เป็นนินจาที่มีชื่อเสียงในนิทานพื้นบ้านของญี่ปุ่น ซึ่งในปัจจุบันยังสรุปไม่ได้ว่าซารุโทบิ ซาสึเกะ เป็นนินจาในนิยายยุคเมจิ เขียนโดยทาจิคาวะ หรือว่าเป็นนินจาตัวจริงที่เป็น 1 ใน 10 นินจาคนสนิทของซานาดะ ยูคิมูระ
ชื่อของซารุโทบิ ซาสึเกะผสมจากคำว่า 猿 (ซารุ) ที่แปลว่า ลิง และ 飛 (โทบิ) ที่แปลว่าการกระโดด ซึ่งซารุโทบิ ซาสึเกะ เป็นที่ขึ้นชื่อว่ามีการเคลื่อนไหวที่ว่องไวเหมือนลิง
วัฒนธรรมสมัยนิยม

ชื่อของเขาได้มีการถูกนำมาใช้ในการ์ตูนในหลายเรื่อง เช่น
นินจาคาถาโอ้โฮเฮะ จาก ซารุโทบิ ซาสึเกะ (นินจาคาถาโอ้โฮเฮะ), อุจิวะ ซาสึเกะ, ซารุโทบิ ฮิรุเซ็น, ซารุโทบิ บิวาโกะ, ซารุโทบิ อาสึมะ, ซารุโทบิ โคโนฮะมารุ, ซารุโทบิ คุเรไน และ ซารุโทบิ มิราอิ
วันพีซ จาก ซารุโทบิ (วันพีซ)
กินทามะ จาก ซารุโทบิ อายาเมะ
รันม่า ½ ไอ้หนุ่มกังฟู จาก ซารุกาคุเระ ซาสึเกะ
ซามูไรดีปเปอร์ เคียว จาก ซารุโทบิ ซาสุเกะ (ซามูไรดีปเปอร์ เคียว)
มิรุโมะ ภูตจิ๋วจอมยุ่ง จาก ซาสุเกะ (มิรุโมะ ภูตจิ๋วจอมยุ่ง)
ขบวนการนินจา คาคุเรนเจอร์ จาก ซาสุเกะ (ขบวนการนินจา คาคุเรนเจอร์)
ขบวนการตูบน้อยนักสู้ จาก ซาสึเกะ (ขบวนการตูบน้อยนักสู้)
อินาสึมะอีเลฟเวน จาก โคโซมารุ ซาสุเกะ
ดูเพิ่ม

นินจา
สมชัย ฉัตรพัฒนศิริ

| สมชัย ฉัตรพัฒนศิริม> ป.ช., ม.ว.ม..ข้อมูลส่วนบุคคล |
| --- | --- |
เกิด: 19 ธันวาคม พ.ศ. 2494 (72 ปี)
พรรคการเมือง: ประชาธิปัตย์ (2565–ปัจจุบัน)

สมชัย ฉัตรพัฒนศิริ (เกิด 19 ธันวาคม พ.ศ. 2494) เป็นประธานสมาพันธ์สมาคมภาพยนตร์แห่งชาติอดีตสมาชิกสภาผู้แทนราษฎร แบบบัญชีรายชื่อ และอดีตสมาชิกสภาผู้แทนราษฎรจังหวัดนครราชสีมา
ประวัติ

สมชัย เกิดเมื่อวันที่ 19 ธันวาคม พ.ศ. 2494 สำเร็จการศึกษาระดับประกาศนียบัตรมัธยมศึกษาตอนปลาย จากโรงเรียนอำนวยศิลป์ ระดับปริญญาตรี นิติศาสตรบัณฑิต สาขานิติศาสตร์ จากมหาวิทยาลัยรามคำแหง และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยสุโขทัยธรรมาธิราช
การทำงาน

สมชัย เข้าทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา ได้รับเลือกเป็น ส.ส.สมัยแรก ต่อมาย้ายมาสังกัดพรรคไทยรักไทย และลงสมัครรับเลือกตั้ง ส.ส.แบบบัญชีรายชื่อ ได้รับเลือกตั้งเป็น ส.ส.สมัยที่ 2 เมื่อพรรคไทยรักไทยถูกยุบ เขาจึงย้ายไปสังกัดพรรครวมใจไทยชาติพัฒนา และลงสมัครรับเลือกตั้ง ได้รับเลือกเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ซึ่งในปี 2551 เขาเป็น 1 ใน 3 ส.ส.ที่งดออกเสียงในการลงมติเลือกนายอภิสิทธิ์ เวชชาชีวะเป็นนายกรัฐมนตรี
สมชัย เคยดำรงตำแหน่งรองเลขาธิการนายกรัฐมนตรีประจำนายสุวัจน์ ลิปตพัลลภ รองนายกรัฐมนตรี ในปี พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับสุชาติ ภิญโญ จากพรรคเพื่อไทย และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคภูมิใจไทย ลำดับที่ 41 แต่ไม่ได้รับเลือกตั้ง
ต่อมาในปี พ.ศ. 2565 เขาได้ย้ายมาร่วมงานกับพรรคประชาธิปัตย์
นอกจากงานการเมืองแล้ว สมชัย ยังดำรงตำแหน่งประธานสมาพันธ์สมาคมภาพยนตร์แห่งชาติ ตั้งแต่ปี 2561 เป็นต้นมา เป็นเจ้าของโรงภาพยนตร์ไฟว์สตาร์ และเป็นเจ้าของโรงแรมปัญจดารา จังหวัดนครราชสีมา
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วัลลภ ไทยเหนือ

| นายแพทย์วัลลภ ไทยเหนือม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงสาธารณสุข
ดำรงตำแหน่ง 27 เมษายน – 6 พฤศจิกายน พ.ศ. 2550
นายกรัฐมนตรี: สุรยุทธ์ จุลานนท์
 
ข้อมูลส่วนบุคคล
เกิด: 10 กุมภาพันธ์ พ.ศ. 2488 (79 ปี) จังหวัดพระนคร ประเทศไทย
พรรคการเมือง: ประชาธิปัตย์ (2548–2549) เพื่อแผ่นดิน (2550–2554)
คู่สมรส: พวงทอง ไทยเหนือ

นายแพทย์ วัลลภ ไทยเหนือ (เกิด 10 กุมภาพันธ์ พ.ศ. 2488) อดีตรัฐมนตรีช่วยว่าการกระทรวงสาธารณสุข ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549 และอดีตปลัดกระทรวงสาธารณสุข
ประวัติ

นายแพทย์วัลลภ ไทยเหนือ เกิดเมื่อวันที่ 10 กุมภาพันธ์ พ.ศ. 2488 ที่กรุงเทพมหานคร เป็นบุตรของนายแพทย์มะลิ ไทยเหนือ อดีตรองปลัดกระทรวงสาธารณสุข
นายแพทย์วัลลภ สมรสกับนางพวงทอง ไทยเหนือ มีบุตร 2 คน คือ นายวรพล ไทยเหนือ และนางสาววรพธู ไทยเหนือ
นายแพทย์วัลลภ สำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2512 วุฒิบัตรผู้เชี่ยวชาญด้านสูติ - นรีเวช จากมหาวิทยาลัยจอห์นฮอปสกินส์ สหรัฐอเมริกา พ.ศ. 2518 และปริญญาโท ทางสาธารณสุข จากเดียวกัน ในปี พ.ศ. 2519 ต่อมาในปี พ.ศ. 2545 ได้รับปริญญาดุษฎีบัณฑิตกิตติมศักดิ์ ทางสาธารณสุข มหาวิทยาลัยมหิดล
การทำงาน

นายแพทย์วัลลภ ไทยเหนือ เริ่มรับราชการในสังกัดกระทรวงสาธารณสุข จนได้รับตำแหน่งอธิบดีกรมอนามัย ในระหว่างปี พ.ศ. 2542 - พ.ศ. 2544 อธิบดีกรมควบคุมโรคติดต่อ ในปี พ.ศ. 2544 - พ.ศ. 2545 และตำแหน่งสุดท้ายคือ ปลัดกระทรวงสาธารณสุข ในปี พ.ศ. 2545 - พ.ศ. 2548 ก่อนจะถูกสุดารัตน์ เกยุราพันธุ์ ปลดจากตำแหน่ง ซึ่งนายแพทย์วัลลภ ไทยเหนือ ได้แถลงโต้เหตุโดนปลดว่าเป็นเพราะขวางการประมูลคอมพิวเตอร์มูลค่า 900 ล้าน
ต่อมาได้เข้าทำงานการเมืองกับพรรคประชาธิปัตย์ โดยลงสมัครรับเลือกตั้งในปี พ.ศ. 2548 แบบบัญชีรายชื่อ และได้รับเลือกตั้งเป็น ส.ส.สมัยแรก ต่อมาในการจัดตั้งรัฐบาลหลังการรัฐประหาร พ.ศ. 2549 จึงได้รับตำแหน่งรัฐมนตรีช่วยว่าการกระทรวงสาธารณสุข และลาออกจากตำแหน่ง เมื่อวันที่ 6 พฤศจิกายน พ.ศ. 2550 เพื่อลงสมัครรับเลือกตั้ง ส.ส.
ในการเลือกตั้ง พ.ศ. 2550 นายแพทย์วัลลภ ไทยเหนือ ได้ลงสมัคร ส.ส.แบบสัดส่วน กลุ่ม 4 สังกัดพรรคเพื่อแผ่นดิน และได้รับเลือกตั้งเป็น ส.ส.สมัยที่สอง ต่อมาในปี พ.ศ. 2553 ได้หันมาร่วมกิจกรรมอย่างไม่เป็นทางการกับพรรคภูมิใจไทย ต่อมาหลังการยุบสภาในเดือนพฤษภาคม พ.ศ. 2554 ได้ลาออกจากพรรคเพื่อแผ่นดิน และประกาศวางมือทางการเมือง
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญจักรพรรดิมาลา (ร.จ.พ.)
สิทธิชัย โควสุรัตน์

| สิทธิชัย โควสุรัตน์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 6 กุมภาพันธ์ – 5 สิงหาคม พ.ศ. 2551
นายกรัฐมนตรี: สมัคร สุนทรเวช
 
ข้อมูลส่วนบุคคล
เกิด: 27 พฤศจิกายน พ.ศ. 2503 (63 ปี) อำเภอเขมราฐ   จังหวัดอุบลราชธานี
พรรคการเมือง: อิสระ
คู่สมรส: สายสุนีย์ โควสุรัตน์

สิทธิชัย โควสุรัตน์ (เกิด 27 พฤศจิกายน พ.ศ. 2503)  กรรมการสภาอุตสาหกรรมแห่งประเทศไทย (วาระ 2565—2567) อดีตรัฐมนตรีช่วยว่าการกระทรวงมหาดไทย ในรัฐบาลสมัคร สุนทรเวช อดีตสมาชิกสภาผู้แทนราษฎรจังหวัดอุบลราชธานี หลายสมัย และอดีตประธานสภาอุตสาหกรรมภาคตะวันออกเฉียงเหนือ
ประวัติ

สิทธิชัย เกิดเมื่อวันที่ 27 พฤศจิกายน พ.ศ. 2503 ที่อำเภอเขมราฐ จังหวัดอุบลราชธานี เข้าเรียนชั้นประถมศึกษาที่โรงเรียนเขมราฐ (บ้านใต้) เรียนชั้นมัธยมศึกษาที่โรงเรียนเบ็ญจะมะมหาราช จังหวัดอุบลราชธานี จากนั้นจึงได้เข้าศึกษาและสำเร็จการศึกษาในระดับปริญญาตรีที่คณะนิติศาสตร์ และปริญญาโทคณะรัฐศาสตร์ มหาวิทยาลัยรามคำแหง ปัจจุบันสำเร็จการศึกษาระดับดุษฎีบัณฑิต หลักสูตรรัฐประศาสนศาสตรดุษฎีบัณฑิต มหาวิทยาลัยกรุงเทพธนบุรี และเข้ารับการอบรมในหลักสูตรต่างๆ ในระดับประเทศอีกหลายหลักสูตร สมรสกับนาง สายสุณีย์ คูหากาญจน์ กรรมการบริษัท อุบล ไบโอ เอทานอล จำกัด (มหาชน) มีบุตรได้แก่ พันตรี ทศสีห์ โควสุรัตน์ นางสาว สุรียส โควสุรัตน์ ประธานเจ้าหน้าที่บริหารและกรรมการผู้จัดการใหญ่ บริษัท อุบล ไบโอ เอทานอล จำกัด (มหาชน)
ประวัติทางการเมือง

นายสิทธิชัย โควสุรัตน์ เริ่มเข้าสู่งานการเมืองโดยการเป็นสมาชิกสภาจังหวัดอุบลราชธานี (ส.จ.) ในปี พ.ศ. 2533 และเป็นสมาชิกสภาผู้แทนราษฎร (ส.ส.) ครั้งแรกในปี พ.ศ. 2538 สังกัดพรรคประชาธิปัตย์  ปี 2539-2543 เป็น ส.ส. พรรคชาติพัฒนา ปี 2544-2548 เป็น ส.ส.พรรคไทยรักไทย (แบบเขต) ปี 2548-2549 เป็น ส.ส.ระบบบัญชีรายชื่อ พรรคไทยรักไทย ต่อมาในการเลือกตั้ง พ.ศ. 2550 นายสิทธิชัย โควสุรัตน์ ได้ลงสมัคร ส.ส. ในสังกัดพรรคเพื่อแผ่นดิน แต่ถูกคณะกรรมการการเลือกตั้ง ตัดสิทธิ์เนื่องจากเป็นสมาชิกพรรคการเมืองมากกว่าหนึ่งพรรค คือ พรรคเพื่อแผ่นดิน และพรรคพลังประชาชน แต่นายสิทธิชัย ตอบโต้ว่าไม่เคยสมัครเป็นสมาชิกพรรคพลังประชาชนแต่อย่างใด ซึ่งต่อมาศาลฎีกา ได้มีคำพิพากษาให้คืนสิทธิ์แก่นายสิทธิชัย ด้วยเหตุว่าลายมือชื่อในใบสมัครสมาชิกพรรคพลังประชาชน ไม่ตรงกับลายมือชื่อของนายสิทธิชัย ทำให้นายสิทธิชัย ได้รับการรับรองเป็นสมาชิกสภาผู้แทนราษฎร แบบสัดส่วนกลุ่ม 4 พรรคเพื่อแผ่นดิน
นายสิทธิชัย โควสุรัตน์ ได้รับตำแหน่งรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช ในเดือนกุมภาพันธ์ พ.ศ. 2551 และลาออกจากตำแหน่งในเดือนสิงหาคมของปีเดียวกัน
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เหล็กกล้าไร้สนิม

แผ่นเหล็กกล้าไร้สนิมที่ใช้กับวอลต์ดิสนีย์คอนเสิร์ตฮอลล์
เหล็กกล้าไร้สนิม หรือ สแตนเลสสตีล หรือที่มักนิยมเรียกสั้นๆ ว่า สแตนเลส  (อังกฤษ: stainless steel) นั้น ในทางโลหกรรมถือว่าเป็นโลหะผสมเหล็ก ที่มีโครเมียมอย่างน้อยที่สุด 10.5% ชื่อในภาษาไทย แปลจากภาษาอังกฤษว่า stainless steel เนื่องจากโลหะผสมดังกล่าวไม่เป็นสนิมที่มีสาเหตุจากการทำปฏิกิริยากันระหว่าง ออกซิเจนในอากาศกับโครเมียมในเนื้อเหล็กกล้าไร้สนิม เกิดเป็นฟิล์มบางๆ เคลือบผิวไว้ ทำหน้าที่ปกป้องการเกิดความเสียหายให้กับตัวเนื้อเหล็กกล้าไร้สนิมได้เป็นอย่างดี ปกป้องการกัดกร่อน และไม่ชำรุดหรือสึกกร่อนง่ายอย่างโลหะทั่วไป สำหรับในสหรัฐอเมริกาและในหลายประเทศ โดยเฉพาะในอุตสาหกรรมการบิน นิยมเรียกโลหะนี้ว่า corrosion resistant steel เมื่อไม่ได้ระบุชัดว่าเป็นโลหะผสมชนิดใด และคุณภาพระดับใด แต่ในท้องตลาดเราสามารถพบเห็น เหล็กกล้าไร้สนิมเกรด 18-8 มากที่สุด ซึ่งเป็นการระบุถึง ธาตุที่เจือลงในในเนื้อเหล็กคือ โครเมียมและนิเกิล ตามลำดับ สเตนเลสประเภทนี้จัดเป็น Commercial Grade คือมีใช้ทั่วไปหาซื้อได้ง่าย มักใช้ทำเครื่องใช้ทั่วไป ซึ่งเราสามารถจำแนกประเภทของเหล็กกล้าไร้สนิมได้จากเลขรหัสที่กำหนดขึ้นตามมาตรฐาน AISI เช่น 304 304L 316 316L เป็นต้น ซึ่งส่วนผสมจะเป็นตัวกำหนดเกรดของเหล็กกล้าไร้สนิม ซึ่งมีความต้องการในการใช้งานที่แตกต่างกันออกไป เหล็กกล้าไร้สนิมกับการเกิดสนิม ปกติ Stainless steel จะไม่เป็นสนิมเพราะที่ผิวของมันจะมีฟิล์มโครเมียมออกไซด์ บางๆเคลือบผิวอยู่อันเนื่องมาจากการทำปฏิกิริยากันระหว่าง Cr ใน Stainless steel กับ ออกซิเจนในอากาศ การทำให้ Stainless steel เป็นสนิมคือการถูกทำลายฟิล์มโครเมียมออกไซด์ ที่เคลือบผิวออกไปในสภาวะที่ Stainless steel สามารถเกิดสนิมได้ ก่อนที่ฟิล์มโครเมียมออกไซด์จะก่อตัวขึ้นมาอีกครั้งเช่น ถ้าเหล็กกล้าไร้สนิมถูกทำให้เกิดรอยขีดข่วน แล้วบริเวณรอยนั้นมีความชื้น ซึ่งสามารถทำให้เกิดปฏิกิริยากับธาตุเหล็กก่อนที่ฟิล์มโครเมียมออกไซด์จะก่อตัวขึ้นมา ก็จะเป็นสาเหตุให้เกิดสนิมขึ้นได้
ประวัติ

ประวัติเรื่องราวการคิดค้นผลิตเหล็กกล้าไร้สนิม (History of Stainless Steel)
โลหะที่ทนต่อการกัดกร่อนถูกค้นพบครั้งแรกโดยนักโลหะวิทยาชาวฝรั่งเศส ปิแอร์ เบอร์แทร์ (Pierre Berthier) ในปี ค.ศ. 1821 เขาพบว่าเมื่อโลหะผสมกับโครเมียมจะมีคุณสมบัติทนต่อการกัดกร่อนจากกรดบางชนิด อย่างไรก็ตาม โลหะผสมโครเมียมในยุคนั้นยังมีความเปราะสูง แม้ต่อมาในปี 1875 บรัสท์สเลอิน (Brustlein) ชาวฝรั่งเศส จะได้ค้นพบว่า จุดสำคัญของเหล็กกล้าโครเมียมต้องควบคุมปริมาณคาร์บอนให้ต่ำมากมากที่ประมาณ 0.15 % ก็ตาม แต่ยังไรก็ตามด้วยเทคโนโลยียุคนั้นก็ยังไม่สามารถผลิตโลหะที่มีคาร์บอนต่ำได้
ปี 1872 หลังการค้นพบของ ปิแอร์ เบอร์แทร์ (Pierre Berthier) กว่า 50 ปี มีชาวอังกฤษสองคนคือ วูดส์และคลาร์ค (Woods and Clark) ได้จดสิทธิบัตรโลหะที่ทนต่อการกัดกร่อนจากสภาพอากาศและกรดเป็นครั้งแรก โดยประกอบด้วย โครเมียม 30-35 % และทังสเตน 1.5-2.0 %
โลหะทนต่อการกัดกร่อนมีการพัฒนาอย่างมากในยุคหลังศตวรรษที่ 19 เมื่อ ฮันส์ โกลชมิดท์ (Hans Goldschmidt) ชาวเยอรมัน ได้พัฒนากระบวนการผลิตที่สามารถผลิตโลหะที่มีคาร์บอนต่ำได้ ในปี 1895 และหลังจากนั้นเพียง 10 ปี ก็มีนักวิทยาศาสตร์ขาวฝรั่งเศส ลีอ็อน กิวล์เลด (Leon Guillet) ได้ตีพิมพ์ผลงานวิจัยโลหะผสม ซึ่งปัจจุบันเป็นที่รู้จักกันว่าคือเหล็กกล้าไร้สนิมกลุ่มเฟอร์ริติกบางชนิด และออสเทนนิติกกลุ่ม 300
การผลิตโลหะทนต่อการกัดกร่อนในเชิงอุตสาหกรรมเริ่มต้นจริงๆ ในปี 1908 เมื่อบริษัท ครุปป์ไอออนเวิร์ค (Krupp Iron Works) ของเยอรมนีได้นำเหล็กกล้าผสมโครเมียม-นิกเกิลมาผลิตเป็นตัวเรือเดินสมุทร นอกจากนั้น บรัษัทยังได้พัฒนาเหล็กกล้าออสเทนนิติกด้วยส่วนผสม คาร์บอน < 1% นิกเกิล < 20% และ โครเมียม 15-40 % ระหว่างปี ค.ศ. 1912-1914
ในระหว่างปี 1904-1908 มีการศึกษาและเสนอผลงานวิจัยคิดค้นมากมาย ทั้งในประเทศอังกฤษ ฝรั่งเศส และเยอมนี โดยผลงานที่โดดเด่นได้แก่การตีพิมพ์ผลงานรายละเอียดของเหล็กกล้าผสมโครเมียม – นิกเกิลของ จิเซน (Giesen) ชาวอังกฤษ ผลงานการพัฒนาเหล็กกล้าผสมโครเมียมของปอร์ตแว็ง (Portevin) ชาวฝรั่งเศส และที่สำคัญที่สุดก็คือ ผลงานของชาวเยอรมันสองท่าน พี มอนนาร์ท และ ดับบิว บอร์เชอร์ส (P. Monnartz and W. Borchers) ที่ได้ค้นพบว่าเหล็กกล้าที่ทนต่อการกัดกร่อนต้องมีโครเมียมผสมอย่างน้อย 1.5 %
อุตสาหกรรมการผลิตเหล็กกล้าทนการกัดกร่อน เพื่อการค้าและผลิตภัณฑ์ที่มีความรุ่งเรื่องอย่างมากในยุคเริ่มต้นอยู่ระหว่าง ปี 1911-1913 เริ่มที่ปี 1911 เอลวูด เฮย์เนส (Elwood Haynes) ชาวอเมริการได้คิดค้นและผลิตมีดโกนหนวดไร้สนิมเป็นผลสำเร็จ โดยมีส่วนผสมของโครเมียม 14-16 % และ คาร์บอน 0.07-0.15 % ในขณะที่ แฮร์รีย์ เบรียรเลย์ (Harry Brearley) ชาวอังกฤษได้คิดค้นและผลิตลำกล้องปืนที่ทนต่อการกัดกร่อนเป็นผลสำเร็จด้วยส่วนผสมโครเมียม 6-15% คาร์บอน ประมาณ 0.2 % นอกจากนี้ แฮร์รีย์ เบรียรเลย์ ยังได้นำโลหะที่ค้นพบนี้ไปผลิตเป็น มีด กรรไกร และเครื่องครัวอีกด้วย ด้วยเหตุนี้เขาได้ตั้งชื่อเหล็กกล้าที่ทนต่อากรกัดกร่อนนี้ว่า “Rustless steel” ก่อนที่จะมาเปลี่ยนชื่อเป็น คำว่า “stainless steel” ด้วยคำแนะนำของเออร์เนส์ท สะทูอาร์ท (Ernest Stuart) เจ้าของโรงงานผลิตพวกเครื่องใช้คัดเตอร์รีที่คิดว่ามีความไพเราะกว่าในปี 1912 ต่อมาในปี 1913 ในงานแสดงนิทรรศการที่กรุงเวียนนา แม็คซ์ เมียวร์แมนน์ (Max Mauermann) ชาวโปแลนได้นำเสนอผลงานว่าเขาได้ผลิตเหล็กกล้าไร้สนิมสำเร็จเป็นครั้งแรกในปี 1912
ประเภทของเหล็กกล้าไร้สนิม

คนโดยทั่วไปจะไม่ทราบว่าเหล็กกล้าไร้สนิมมีกี่ประเภท และมักจะมีการเข้าใจผิดว่าเหล็กกล้าไร้สนิมแท้ต้องแม่เหล็กดูดไม่ติด แต่จริงๆแล้วการที่แม่เหล็กจะดูดติดหรือไม่ติดนั้นขึ้นอยู่กับประเภทของเหล็กกล้าไร้สนิม เหล็กกล้าไร้สนิมแบ่งออกเป็นกลุ่มพื้นฐาน ได้ 5 กลุ่มคือ ออสเทนนิติค, เฟอริติค, ดูเพล็กซ์, มาร์เทนซิติก และ กลุ่มเพิ่มความแข็งโดยวิธีการตกผลึก
กลุ่มออสเทนนิติก (Austenitic) หรือเหล็กกล้าไร้สนิมตระกูล 300 เป็นเกรดที่ใช้งานแพร่หลายมากที่สุดถึง 70%
มีคุณสมบัติที่แม่เหล็กดูดไม่ติด (non – magnetic) มีส่วนผสมของโครเมียม 16% คาร์บอนอย่างมากที่สุด 0.15% มีส่วนผสมของธาตุนิกเกิล 8% เพื่อปรับปรุงคุณสมบัติในการทำการประกอบ(Fabrication)และเพิ่มความต้านทานการกัดกร่อน
เกรดที่รู้จักกันอย่างแพร่หลายและนิยมเรียก 18/8 คือการที่มีส่วนผสมของโครเมียม 18% และนิกเกิล 8%
กลุ่มเฟอริติก (Ferritic) แม่เหล็กดูดติด(magnetic) มีธาตุคาร์บอนผสมปริมาณที่ต่ำ และมีโครเมียมเป็นธาตุผสมหลักที่สำคัญอาจอยู่ระหว่าง 10.5%-27% และมีนิกเกิ้ลเป็นส่วนผสมอยู่น้อยมากหรือไม่มีเลย
กลุ่มมาร์เทนซิติก (Martensitic) แม่เหล็กดูดติด(magnetic) มีส่วนผสมของโครเมียม 12-14% และมีธาตุคาร์บอนผสมอยู่ปานกลาง มีโมลิบดีนัมเป็นส่วนผสมอยู่ประมาณ 0.2-1% ไม่มีนิกเกิล
เหล็กกล้าไร้สนิมตระกูลนี้สามารถปรับความแข็งได้โดยการให้ความร้อนแล้วทำให้เย็นตัวอย่างรวดเร็ว (Quenching)และอบคืนตัว (Tempering) สามารถลดความแข็งได้ คล้ายกับเหล็กกล้าคาร์บอน และพบการใช้งานที่สำคัญในการผลิตเครื่องตัด, อุตสาหกรรมเครื่องบินและงานวิศวกรรมทั่วไป
กลุ่มเพิ่มความแข็งโดยการตกผลึก (Precipitation hardening)เกรดที่เป็นที่รู้จักในตระกูลนี้ คือ 17-4H ซึ่งมีส่วนผสมของโครเมียม 17% และนิกเกิล 4% สามารถเพิ่มความแข็งแรงได้โดยกลไกเพิ่มความแข็งจากการตกผลึก (Precipitation hardening mechanism) โดยสามารถเพิ่มความแข็งแรงสูงมาก มีค่าความเค้นพิสูจน์ (Proof stress) อยู่ระหว่าง 1,000 ถึง 1,500 เมกาปาสคาล (MPa) ขึ้นอยู่กับชนิดและกรรมวิธีปรับปรุงคุณสมบัติด้วยความร้อน (Heat treatment)
กลุ่มดูเพล็กซ์ (Duplex) มีโครงสร้างผสมระหว่าง โครงสร้างเฟอริติค และออสเทนนิติค มีโครเมียมเป็นธาตุผสมอยู่ระหว่าง 19-28% และโมลิบดินัมสูงกว่า 5% และมีนิกเกิลน้อยกว่าตระกูลออสเทนนิติค พบว่ามีการใช้งานมากโดยเฉพาะอย่างยิ่งในบรรยากาศแวดล้อมของคลอไรด์